**הסכם לאספקת שירותי הפצה**

שנחתם ביום \_\_ לחודש ינואר, 2021

בין: חברה **\_\_\_\_\_\_\_\_\_\_\_\_\_ ח.פ. \_\_\_\_\_\_\_\_\_\_**

מרחוב \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**באמצעות המוסמכים לחתום משמה ומטעמה**

(להלן: "YDM או המפיץ" **)**

**מצד אחד**

לבין:

**אקסלוט בע"מ** ח.פ. 51-5434777

מדרך חטיבה 8, ת.ד. 19, קריית המטענים,

נמל תעופה בן גוריון, לוד 7010000

**Ltd. Exel-Med** ח.פ. (קפריסין) HE399948

**באמצעות המוסמכים לחתום משמה ומטעמה**

(להלן יחד: "**אקסלוט**")

**מצד שני**

**הואיל** ואקסלוט פיתחה מערכת טכנולוגית ייחודית לתחום העברת חבילות סחר מקוון בין מדינות והיא מתמחה ועוסקת במתן שירותים להעברת חבילות סחר מקוון ובשירותים להעברת חבילות מאתרי סחר ומשלחים בחו"ל לישראל ולמדינות נוספות;

**והואיל** ו YDM מתמחה בין יתר השירותים הלוגיסטיים שהיא מספקת גם בשירותי הפצת משלוחים בישראל בדרכים שונות ולה מערך הפצה בישראל הכולל בין היתר, כלי רכב, שליחים, מפיצים וכיו"ב, לרבות מערכת ממחושבת התומכת במערך ההפצה והיא מתמחה ועוסקת בין היתר במתן שירותי איסוף, קליטה, מיון והפצה של משלוחים מסוגים שונים.

**והואיל** ואקסלוט מעוניינת לקבל מהמפיץ שירותי הפצה עבור משלוחי סחר מקוון בישראל ו YDM מעוניינת לספק לאקסלוט שירותים כאמור הצדדים הגיעו להסכמות באשר לשיתוף פעולה ביניהם לאספקת וקבלת השירותים, הכל כמפורט בהסכם זה להלן;

**לפיכך הוצהר הותנה והוסכם בין הצדדים כדלקמן:**

# המבוא והנספחים להסכם זה מהווים חלק בלתי נפרד ממנו ומחייבים כיתר תנאיו. כותרות הסעיפים באות לצורך הנוחיות בלבד ואין לפרש תנאי מתנאי הסכם זה לפיהן.

# כל אחד מהצדדים מתחייב כי נכון למועד חתימת הסכם זה אין כל מניעה משפטית או אחרת להתקשרותו בהסכם זה, וכי הסכם זה וביצוע התחייבויותיו אינם עומדים בניגוד או בסתירה לפסק דין, לצו או להוראה של בית משפט, לחוזה, הסכמה או הסכם כלשהו שהוא צד לו, או לכל התחייבות אחרת שלו, בין מכוח הסכם (בעל-פה, בהתנהגות או בכתב) ובין מכוח הדין.

# כל אחד מהצדדים מצהיר ומאשר כי הגורמים המוסמכים אצלו, לרבות במידת הצורך הדירקטוריון, אישרו את התקשרותו בהסכם זה על נספחיו.

**שיתוף הפעולה ואחריות הצדדים**

# מטרת שיתוף הפעולה הוא מתן שירותי הפצה על ידי המפיץ למשלוחי סחר מקוון שמעבירה אקסלוט ממדינות חו"ל שונות לצורך הפצה בישראל - לרבות איסוף וקליטה, מיון, לייבלינג, הכנה להפצה והעברה למסירה ללקוח בשירות עד הבית ומרכזי חלוקה / נקודות מסירה, לוקרים אוטומטיים או אמצעים אחרים אם וככל שיהיו בעתיד או שירותי החזרות, והכל בתנאים ובמחירים כמפורט להלן בהסכם זה.

# **הפצה**: המפיץ יאסוף את החבילות במשטחים או מיכלי קרטון מאקסלוט במסוף אוברסיז או כל מסוף / מחסן אחר שיוגדר, ידאג להעברתן למיון אצלו, לחלוקה עד הבית/נקודות מסירה או שילוב כפי שתנחה אקסלוט, למשלוח הודעות / מסרונים בהתאם ומעקב, והחזרה לאקסלוט של משלוחים במידה ולא נאספו – הכל לפי זמנים, נוהל תפעול ו SLA שיוגדרו וייקבעו במשותף.

המפיץ יבצע את השירות עבור משלוחי אקסלוט כמפורט בנספח טיב השירות.

# בהסכם זה לעיל ולהלן "לקוח" – כל גורם המקבל שירותים בפועל מאחד הצדדים להסכם זה.

# **חיובים ותשלומים:** המפיץ יוציא לאקסלוט בסוף כל חודש חשבונית מס ודו"ח מפורט בטבלה ביחס למשלוחים שבוצעו (או לא בוצעו / הוחזרו). אקסלוט תבדוק החשבונית בתוך 7 ימים לכל היותר ותאשרה או תודיע להמפיץעל השגותיה ביחס לפרטי החשבונית. אקסלוט תשלם להמפיץאת סכומי החיובים לפי החשבוניות (או לאחר תיאום במקרה של השגות שיתקבלו) לחודש החולף בתנאי תשלום שוטף + 45 ימים.

התאמות כרטסות הנה"ח של הצדדים יבוצעו בשוטף אחת לרבעון.

# **ביטוח:** המפיץ מתחייב לקיים באופן קבוע ושוטף פוליסת ביטוח תקפה המכסה כל אובדן, גניבה או נזק עבור כל מבנה ו/או מחסן דרכו יעברו או בו יאוחסנו ו/או ימויינו משלוחי אקסלוט בערך סחורה שלא יפחת מסך של 1 מליון דולר ארה"ב לכיסוי ערך המשלוחים עם זכות שיבוב לטובת אקסלוט כמוטב בפוליסה במקרה של נזק למשלוחיה. סכום זה יותאם לפי צורך באם יועלה היקף המשלוחים או ערכם. לאקסלוט הזכות לקבל עותק של הפוליסה שבה יבטח המפיץ את אקסלוט.

**שמירת סודיות ואי תחרות:**

# כל אחד מהצדדים מתחייב לשמור בסודיות מוחלטת ולנקוט בכל אמצעי ההגנה הקפדניים הנדרשים לשם כך, ולא להעביר ו/או לאפשר העברה ו/או חשיפה לכל צד ג' כל מידע או נתונים הנוגעים לפעילות הצד השני ו/או לעסקיו ו/או טכנולוגיה שלו ו/או לקוחותיו של הצד השני ו/או לכל מידע שהגיע אליו בקשר עם השירותים ו/או עם ההתקשרות נשוא הסכם זה, ולגבי המפיץכל מידע הנוגע למערכת של אקלסוט, פעולותיה אפיונים וכל מידע שגולה להמפיץבמסגרת פעילותה תחת הסכם זה וכולל קניין רוחני של אקסלוט ככל שהוא גולה להמפיץבמסגרת מערכת היחסים תחת הסכם זה, למעט ככל שהדבר נדרש באופן סביר לצורך מתן השירותים בפועל ובקשר אליהם וכן למעט אם ניתנה לכך הסכמה מפורשת בכתב ע"י הצד השני.

# הצדדים מתחייבים בזה לחוד ויחדיו שלא לעשות כל פעילות מתחרה לפעילות משנהו במישרין או בעקיפין וזאת במשך כל תקופת הסכם זה ולמשך תקופה בת 12 חודשים לאחר סיומו של הסכם זה מכל סיבה שהיא. ההתחייבויות בסעיף זה לעיל תחולנה על כל אחד מהצדדים במישרין ו/או בעקיפין, בין אם בעצמן ו/או באמצעות כל תאגיד הקשור אליהן לרבות חברות אם ו/או חברות בנות אחיות או מסונפות ו/או באמצעות ו/או בעלי המניות בהן, במישרין או בעקיפין (לרבות באמצעות שלוח או תאגידים). לעניין שלוח ו/או סוכן ו/או צדדי ג' אחרים ו/או קבלני משנה המועסקים לצרכי שיווק, פיתוח עסקי / פיתוח שווקים או מכירות, כלשהם ההימנעות מפעילות מתחרה תקפה במסגרת העסקתם בהמפיץאו באקסלוט.

בין הצדדים יחתם הסכם סודיות בנוסח המצורף כנספח להסכם זה.

# אקסלוט מתחייבת שלא להתחרות ולא לפנות או לקחת ולא לפעול במישרין או בעקיפין בעצמה ו/או באמצעות כל גוף קשור או צד שלישי אחר, כדי לקחת, להעביר או לשרת לקוחות קיימים או שיהיו בפועל למפיץ ולא לפעול במישרין או בעקיפין באמצעות כל גוף קשור או צד שלישי אחר להשגת לקוח של המפיץבישראל.

# המפיץ מתחייב שלא להתחרות ולא לפנות או לקחת ולא לפעול במישרין או בעקיפין בעצמו ו/או באמצעות כל גוף קשור או צד שלישי אחר כדי לקחת, להעביר או לשרת לקוחות קיימים או שיהיו בפועל לאקסלוט ולא לפעול במישרין או בעקיפין באמצעות כל גוף קשור או צד שלישי אחר להשגת לקוח של אקסלוט מחו"ל.

# הצדדים מתחייבים כי אף אם יפנה אליהם ספק אחר בארץ או מחו"ל ו/או לקוח של הצד השני או כל צד שלישי שהוא, אשר יציע להם לתת ו/או לקבל שירותים עבור לקוח של המפיץמישראל או לקוח של אקסלוט מחו"ל, שהיה קיים במועד הסכם זה או הפך ללקוח (לא פחות מ 2 חודשי פעילות רצופים) ולא קיבל על-ידם שירות קודם לכן, הם לא יתנו לו את השירותים הנכללים בהסכם זה או חלק מהם אלא באמצעות משנהו.

# **פיצוי מוסכם מראש:** כל צד שיתחיל לעבוד ולפעול מול לקוח של הצד השני על פי הרשימה המצ"ב – אלא אם הוכיח בכתב, במערכת מידע ובחשבוניות ותקבולי בנק כי שירת אותו קודם לכן לפחות 3 חודשים ברציפות ברצף ובצמוד למועד בו לקח אותו מהצד השני, יפצה את הצד השני עבור לקוח עימו החל לעבוד בפיצוי מוסכם בסך 1,000,000 $ (מיליון דולר ארה"ב) לכל שנת עבודה עם הלקוח – עבור לקוחות גדולים; ובהתאמה סך של 500,000 (חמש מאות וחמשים אלף דולר ארה"ב) פיצוי לכל שנת עבודה עם הלקוח – עבור לקוח בינוני; או סך של $250,000 (מאה אלף דולר ארה"ב) פיצוי לכל שנת עבודה עם הלקוח – עבור לקוח קטן. לענין זה:

לקוח גדול יחשב מ – 15,000 משלוחים לחודש בממוצע ומעלה;

לקוח בינוני יחשב מ – 7,500 משלוחים לחודש בממוצע עד 14,999 משלוחים;

לקוח קטן יחשב לקוח מ 2500 משלוחים עד 7,500 משלוחים לחודש בממוצע.

# על אף האמור לעיל ובכל מקום אחר בהסכם זה ככל שאחד הצדדים סבור כי הצד השני הפר את ההסכם כלפיו, עליו ליתן התראה בכתב בת 14 ימים לתיקון ההפרה. תוקנה ההפרה במסגרת ה- 14 ימים לא יחול הפיצוי המוסכם.

# בנוסף, ומבלי לגרוע מהאמור לעיל, עבור כל לקוח שעזב את אקסלוט מכל סיבה שהיא ואקסלוט שירתה אותו מלא או חלקית באמצעות YDM מתחייב המפיץ שלא לתת לו כל שירות דרכו לתקופה של לא פחות מ 18 חודשים לאחר עזיבתו. במידה וחברת המפיץתחליט לתת לאותו לקוח שירות היא תתחייב לשלם לחברת אקסלוט סך של 2.5 (שניים וחצי) ש"ח עבור כל חבילה שתטופל ע"י המפיץ למשך 18 חודשים וזאת מבלי לפגוע בפיצוי המוסכם כנ"ל באם יגיע.

# אין באמור בהסכם זה כדי לגרוע מכל פעולה אחרת אותה מבצע כל צד במסגרת עיסוקיו השוטפים עובר למועד חתימת הסכם זה, ככל שאינם הפרה של התחייבויותיו המפורשות לאי תחרות על פי הסכם זה.

# חברת YDMוחברת אקסלוט מתחייבות בזה להתנהל ביניהן בשקיפות מלאה ובתום לב מלא, על מנת ששיתוף הפעולה ביניהן יהיה מיטבי.

# **תחולת ההסכם ויחסי הצדדים**

# למען הזהירות, מובהר, כי מוסכם בין הצדדים, שאין בהסכם זה כדי ליצור למי מהצדדים זכויות קניין ו/או בעלות במניות ו/או שליטה ו/או זכויות הצבעה אצל הצד השני. כמו כן מוסכם ומובהר, כי אין בהסכם זה כדי ליצור יחסי שליחות ו/או יחסי עובד מעביד בין הצדדים ו/או יחסי שותפות, וכי מדובר ביחסי קבלן מזמין בלבד. אף צד לא יהיה רשאי להתחייב בשם הצד השני כלפי צד שלישי כלשהו מבלי לסכם זאת עם הצד השני מראש.

# כן מוסכם, כי אין ולא יהיו לאיזה מהצדדים זכויות מכל מין וסוג שהוא בטכנולוגיה ו/או במערכות המידע ו/או בזכויות הקניין הרוחני ו/או בשמות המסחריים של הצד השני, וכן לא תהיה לו כל זכות בפעילות העסקית-מסחרית של הצד השני, למעט כאמור במפורש בהסכם זה.

# **תקופת ההסכם**

# הסכם זה יהיה בתוקף החל ממועד חתימתו ועד שיבוטל ע"י מי מהצדדים ע"י מתן הודעה מוקדמת מראש ובכתב של 2 חודשים מראש (חודשיים הודעה מוקדמת), אולם לא יהיה בהודעה או ביטול כאמור כדי לגרוע או לפגוע באיזשהי דרך בכל חוב קיים לתשלום ו/או בהפרת חובת הסודיות או איסור התחרות לפי התנאים הנקובים בהסכם זה.

# למרות האמור לעיל כל צד יהיה רשאי להביא לסיום מוקדם של הסכם זה במקרה שבו הצד השני יפר התחייבויותיו הפרה יסודית במסגרת הסכם זה, ולא יעשה כן גם לאחר חלוף 30 (שלושים) ימים מיום שיקבל התראה בכתב בעניין זה ואף זאת, מבלי ש יהיה בהודעה או ביטול כאמור כדי לגרוע או לפלגוע באיזשהי דרך בהפרת חובת הסודיות או איסור התחרות לפי התנאים הנקובים בהסכם זה.

# **דין ומקום שיפוט**:

# הוסכם והובהר בין הצדדים כי הדין החל על חוזה זה על כל הכרוך בו וכל הנובע ממנו הוא דין מדינת ישראל והצדדים קובעים בזה את בית המשפט המוסמך במחוז המרכז כמקום השיפוט לצורכי חוזה זה. הצדדים מסכימים כי כל מחלוקת ביניהם תידון תחילה במסגרת גישור בפני מגשר שזהותו תוסכם ע"י הצדדים, ובלבד שתוכרע בתוך 120 ימים, ואם לא תוסכם זהותו בתוך 10 ימים - ימונה ע"י ראש לשכת עורכי הדין בישראל, והצדדים יעשו מאמץ ליישב את המחלוקות בינהם בגישור.

# **שונות:**

## הסכם זה על נספחיו כולל את כל המוסכם בין הצדדים, ומבטל בחתימתו ובכפוף לתנאים הכלולים בו כל הסכמה, התחייבות, משא ומתן קודם, בין בכתב ובין בעל פה, אשר התקיים ביניהם.

## כל אחד מהצדדים להסכם זה יישא במיסים המוטלים עליו על פי דין בקשר להסכם זה ולביצועו.

## אין בהסכם זה כדי ליצור יחסי שליחות ו/או יחסי עובד מעביד בין הצדדים, ו/או יחסי שותפות, וכי מדובר ביחסי קבלן מזמין בלבד.

## שום התנהגות מצידו של צד מהצדדים להסכם זה לא תחשב כויתור על איזו מהזכויות המוקנות לו בהסכם זה או על פי דין, אלא אם נעשתה במפורש ובכתב.

## לא יהיה כל תוקף לכל שינוי ו/או ויתור ו/או סטייה ו/או תוספת ו/או תיקון להוראות הסכם זה אלא אם נעשו בכתב ונחתמו על ידי הצדדים להסכם.

## אין בהסכם זה או באיזה מתנאיו משום הוראה לטובת צד ג' ואין בכוונת הצדדים להקנות זכות כלשהי לצד ג' כלשהו שאינו צד להסכם זה.

## כתובות הצדדים לצרכי חוזה ומסירת הודעות על פיו הן כנקוב בכותרת לחוזה. הודעות שתישלחנה בדוא"ל לעובדיו המוסמכים של כל גוף תחשבנה כהודעות שנמסרו כדין.

## כל צד יישא בשכ"ט עורכי דינו בקשר עם הסכם זה והוצאותיו.

**ולראיה באנו על החתום:**

|  |  |  |
| --- | --- | --- |
| **\_\_\_\_\_\_\_\_\_\_\_\_\_\_\_\_\_\_\_\_\_**  **אקסלוט בע"מ** |  | **\_\_\_\_\_\_\_\_\_\_\_\_\_\_\_\_\_\_\_\_\_**  **YDM בע"מ** |

**נספח 1. - מחירי הפצה**

מחירי YDM לאקסלוט עבור איסוף וטיפול בהפצת משלוחי סחר מקוון ללקוחות הקצה בישראל, הודעות, מעקב ושירות לקוחות מול אקסלוט:

**עבור הפצה עד הבית - מסירה לידי הלקוח:**

לכמות של עד20000 בחודש: 999 ₪

לכמות 20000-50000 בחודש : 999.2 ₪ החל מהפריט הראשן מעל כמות זו ידונו הצדדים בהסכמה במחיר

**עבור שירות במרכזי חלוקה / נקודות מסירה:**

**לכמות של עד 60000 בחודש** 99990 ש"ח לפריט

**לכמות של 60000-80000** בחודש 799995 ₪ לפריט מהפריט הראשון

**לכמות של 80000-100000 בחודש 799999.3 ₪ לפריט מהפריט הראשון**

**לכמות של 100000-150000 בחודש 799999.1 ₪ לפריט מהפריט הראשון**

* ספירת הפריטים תעשה ביחס לכל שירות בנפרד.

**החזרות:** מחירים להחזרות ייקבעו בנפרד.

**תנאי וטיב שירות כמפורט בנספח SLA שיצורף.**

כל המחירים אינם כוללים מע"מ .

תנאי תשלום: שוטף + 45 כנגד חשבונית מס של המפיץ.

|  |  |  |
| --- | --- | --- |
| **\_\_\_\_\_\_\_\_\_\_\_\_\_\_\_\_\_\_\_\_**  **אקסלוט בע"מ** |  | **\_\_\_\_\_\_\_\_\_\_\_\_\_\_\_\_\_\_\_\_\_**  **YDM בע"מ** |

**נספח 2 - "רמת וטיב שירות - SLA"**

בין:

**המפיץ–** להלן בנספח זה גם: **"חברת ההפצה"**

לבין:

**אקסלוט** –להלן בנספח זה גם: **"המזמין"**

**כללי:** נספח זה יחול על הפצות עד הבית (Home Delivery) לנקודות חלוקה / מסירה / לוקרים אוטומטיים וכד'

**חלק א':**

# **מידע אריזה והכנת החבילות**

## אקסלוט קולטת במערכת המידע שלה את החבילות מחו"ל, משנעת אותם לישראל, דואגת לשחרור ממכס והיא תכין אותם להפצה על ידי YDM

## אקסלוט תעביר למפיץ מידע ביחס למקבצי חבילות (באצ'ים) שהיא מעבירה למפיץ להפצה בישראל.

## המידע יכלול את המידע הנדרש להפצה וכמפורט להלן וכן הפרדה כפי שיסוכם בין חבילות להפצה עד בית הלקוח ולהפצה למרכזי חלוקה.

## המידע יהווה בסיס לסטטוסים ועדכונים שיועברו בין הצדדים כמסוכם בהתאם למערכות המידע. רשימת סטטוסים רלוונטית לפי המסוכם תצורף להסכם זה.

# **איסוף והובלה להפצה**

## כל המשלוחים אשר מוכנים לאיסוף ישודרו למערכת YDM; על גבי כל חבילה תודבק מדבקת ברקוד אשר תונפק ישירות ע"י אקסלוט (קוד אקסלוט XLT + 9 ספרות) ועליה יצוין בצורה ברורה : שם הנמען, כתובת לאספקה, מס' טלפון נייד, הערות לביצוע המשלוח (במידה וקיימים).

## המזמין מתחייב לארוז כל חבילה באריזה נאותה ונפרדת המתאימה לסוג המטען.

## באחריות המזמין להתאים את סוג האריזה לתוכן המשלוח. על האריזה להגן באופן נאות על הטובין, גם כשהחבילה הפוכה או מוטה על צידה. באם המוצר שביר ידביק הלקוח מדבקה מאירת עיניים על החבילה המציינת שהוא שביר. כל נזק שייגרם בגין אי התאמה של האריזה לסוג המשלוח יחול על המזמין בלבד.

# **הובלות והפצות**

## אקסלוט תודיע למפיץ טלפונית או באמצעות המערכת ביחס למקבצי חבילות מוכנים לאיסוף ("קריאת איסוף").

## המפיץ יוביל את חבילות אקסלוט ממסוף אוברסיז קומרס בנתב"ג (להלן: "אוברסיז" או מכל מסוף אחר יקלוט וימיין אותן כנדרש לצורך הפצה ויפיץ אותן כאמור לעיל בהתאם לסוג משלוח – עד הבית או מרכז חלוקה ולפרטי הנמען.

## זמני האיסוף מאוברסיז יהיו לפי תיאום בין הצדדים ובתקופת חגי המכירות הבינלאומיים (נובמבר -דצמבר, חצי ינואר וחצי מחודש מרץ – ובמועדי מבצעי מכירות מיוחדים ייתכנו גם מספר מועדי איסוף ביום ובהתאם לכמות המועברת להפצה ע"יYDM).

## שינויים של פרטי נמען למסירה שייקלט במערכת המפיץ לפני הגעת החבילה למיון יבוצעו טרם ההפצה ויופצו לנמענים בהתאם לפרטים המעודכנים.

## מפיץ יבצע סריקת כניסה של המשלוחים במעמד קבלת המשלוח על ידי הלקוח במחסניו

## יתקיים שיתוף פעולה מלא של המפיץ ומנהלי הלוגיסטיקה שלו עם מפקח שטח מטעם אקסלוט שיפקוד את חצר המפיץ ואת נקודות ההפצה / השליחים שלו

## תתקיימנה פגישות שבועיות למעקב, טיפול והורדת מופע החריגים.

# **זמני הפצה ואסופים :**

## ההפצה תתבצע בימים א עדה כאשר 90%לפחות מהכמות המועברת להמפיץלהפצה תופץ בתוך 2 ימי עסקים.10 נוספים בתוך 3 ימי עסקים.. (לא כולל אזורים חריגים לפי רשימה מצורפת לגביהם הפצה ב 4ימים לכל היותר).

## היה והמפיץ לא יעמוד במועדי ההפצה כאמור יפצה את אקסלוט ב- 50% ממחיר ההפצה למשלוח, היינו: לחבילה ספציפית. פניה ו/או תלונה בגין איחור בהפצת המשלוח יש ותעשה בכתב עד 30 יום מתום החודש הקאלנדרי בו בוצע המשלוח. פניה שתגיע למפיץ לאחר מועד זה לא תתקבל ולא ינתן בגינה כל פיצוי.

## נקודות מסירה תוגדרנה ככאלה שהנמענים יכולים לקבל בהם שירות שישה ימים בשבוע וששעות הפתיחה שלהן ( בימים א-ה) עולות על 10 שעות. בנקודות יישוב קטנות ובמקרים חריגים תתכן סטיה מינורית מכלל זה. במידה ונקודת מסירה לא תעמוד בהוראות הנ"ל לאקסלוט תעמוד הזכות לדרוש להסיר אותה מרשימת ההפצה.

## החזרות פריטים שלא נדרשו או כשלי הפצה אחרים:

### החזרת חבילה מלקוח תוקלד או תיסרק ע"י המפיץ ותשודר למערכת ויתואם לגביה החזרה או משלוח נוסף. החזרות חבילות לא נדרשות או מוחזרות יבוצעו בתיאום.

## אי מסירה בשל סיבה הקשורה בנמען לא תבוא במניין הימים למסירת משלוח ולא תיחשב כאיחור, כגון:

* לקוח שאבד עמו הקשר (לא עונה, כתובת לא נכונה)
* לקוח אשר מבקש מועד מסירה שונה או שינוי נקודת חלוקה לאחר יציאה להפצה
* מס' טלפון שגוי / לקוח לא עונה לטלפון.
* פרטי לקוח שגוים (כתובת לא נכונה / לא מדויקת).

# **תיאומים בין המזמין לחברת ההפצה:**

## מנהל מערכות המידע של הספק יעמוד בקשר עם נציג המזמין בכל הנוגע ל:

## התאמת הממשקים בין מערכות המידע.

## הדרכה ופתיחת שם משתמש לאתר שליחויות לטובת הזנת משלוחים.

## נציג תפעולי של חברת ההפצה יעמוד בקשר עם מנהל/ת ההפצה של המזמין בכל הנוגע לתאום איסופים, העברת / קבלת המוצרים למחסן הלוגיסטי של חברת ההפצה והפצה. התיאומים ייעשו בעתיד הקרוב באמצעות פלטפורמה טכנולוגית שעל המפיץ לעשות בה שימוש בהתאם להנחיות אקסלוט.

## מנהל לקוח של המפיץ או נציגיו יעמוד בקשר עם נציגי המזמין ושירות הלקוחות שלו בכל הנוגע לתאומי הפצה, טיפול בפניות והעברת דוחות ביצוע.

## לקוחות הקצה יעמדו בקשר לגבי השליחויות וההפצות מול המזמין – אקסלוט ונציגיה. לדבר על סעיף זה. לסיכום סופי בין הצדדים.

**חלק ב':**

# אקסלוט תודיע לחברת ההפצה על צפי לשחרורו משלוח ומוכנותו למשיכה מהמסוף לפחות 3 שעות בטרם המשלוח מוכן למשיכה. הודעה כאמור של חברת אקסלוט שתינתן עד השעה 16:00 תחייב את חברת ההפצה לאיסוף עד השעה 21:00 באותו ערב, ובהתחלת טיפול ומיון לקראת הפצה.

# מרגע יציאת המשלוח מהמסוף על ידי משאית חברת ההפצה ועד הגעתו למחסן חברת ההפצה לא יעברו יותר משעתיים.

# מרגע קליטת המשלוח במתקן חברת ההפצה ועד לקריאה הראשונה לא תחלופנה יותר משבע שעות.

# קריאה ראשונה של לפחות 95% הפריטים במרכז ההפצה תעשה לא יותר מ 12 שעות לאחר מועד האיסוף ממסוף אקסלוט וסטטוס מתאים יישלח למערכת המידע של אקסלוט

# הודעה על אי הגעת פריט למחסן ההפצה תימסר לאקסלוט לא יאוחר מ 12 שעות מרגע קליטת המשלוח במתקן ההפצה.

# במקרה של מסירה עד הבית בו לא ניתן לאתר את הנמען תודיע על כך החברה לאקסלוט תוך 3 ימי עסקים מרגע קליטת הפריט במחסן ההפצה.

# פריטים שאריזתם פגומה/ לא ניתנים לסריקה/או שנותבו בטעות לאקסלוט תודיע לגביהם חברת ההפצה לאקסלוט תוך 48 שעת מרגע הקליטה במחסן ההפצה.

# הודעות SMS ללקוח בגין חבילות למרכז מסירה:

1. חברת ההפצה תשלח ללקוח הודעת SMS במועדים הבאים:
2. עם קבלת המידע על הפריט ובו תאפשר ללקוח שינוי נקודת מסירה
3. עם הגעת הפריט לנקודת המסירה
4. כל יום מרגע הגעתו למרכז המסירה ועד למסירתו בפועל ללקוח או 14 ימי עבודה. ( אקסלוט רשאית להאריך /לקצר ולשנות מועדים אלה על פי שיקול דעתה הבלעדי)
5. לאחר קבלת הפריט ובו אישור קבלה
6. פריט שלא נאסף מנקודת המסירה על ידי לקוח הקצה במשך 14 י"ע יוחזר למחסן חברת ההפצה. אחת לשבוע תתבצע החזרה מרוכזת של פריטים אלה למחסן חברת אקסלוט: מחסני ר.ק , רח' הר חרמון 1, אזה"ת רמלה, או לכל מחסן אחר עליו תורה אקסלוט.
7. רשימת סטטוסים:

תתואם מראש רשימת הסטטוסים המתקבלים, ובאיזה שלב בדיוק הם נשלחיים /מתקבלים, כולל הנוסח המדויק שלהם ועדכון מעת לעת במידת הצורך.

# חברת ההפצה תשלח מידי יום עד השעה 14:00 דו"ח הכולל:

סטטוסים עדכניים בגין כל הפריטים שנאספו ע ל ידה.

ימי חריגה מ SLA + הסברים ותכנית טיפול

דוח פריטים חריגים.

חברת ההפצה תוציא לאקסלוט דוח מדי יום ביחס לפריטים שנותבו למרכז מסירה ולא נאספו במהלך 10 ימים ראשונים.

# אובדן/גניבה של פריט שנתקבל על ידי חברת ההפצה יהיה באחריות החברת ההפצה . חברת ההפצה תישא בעלות הפריט בגובה הערך המוצהר או 75$ - הנמוך מבינהם.

• ציוד שביר יש להעביר באריזה המתאימה להובלה.

• אין להעביר כסף מזומן, שוברי קניה, וחפצים יקרי ערך כגון: תכשיטים, חפצי אמנות וכדו'.

הודעה על אובדן/גניבה תתקבל בכתב עד 3 חודשים מיום המשלוח, הודעה על נזק תתקבל בכתב תוך 48 שעות מקרות הנזק, אי עמידה בתנאים אלו תבטל את אחריותה של אוריין.

# תקלות במערכת ה IT של חברת ההפצה תטופלה ללא דיחוי ולא יאוחר משעתיים מרגע גילוי התקלה ובתיאום מול מח' מערכות המידע של אקסלוט.

**נספח 4 – הסכם לשמירת סודיות**

שנחתם ביום \_\_ לחודש ינואר, 2021

בין: **YDM בע"מ ח.פ. \_\_\_\_\_\_\_\_\_\_\_\_\_\_\_\_\_\_\_**

מרחוב \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**באמצעות המוסמכים לחתום משמה ומטעמה**

(להלן: "**YDM** או "**המפיץ")**

**מצד אחד**

לבין:

**אקסלוט בע"מ** ח.פ. 51-5434777

מדרך חטיבה 8, ת.ד. 19, קריית המטענים,

נמל תעופה בן גוריון, לוד 7010000

**Ltd. Exel-Med** ח.פ. (קפריסין) HE399948

**באמצעות המוסמכים לחתום משמה ומטעמה**

(להלן יחד: "**אקסלוט**")

**מצד שני**

**הואיל:** וברצון הצדדים להיכנס לשיתוף פעולה מסחרי ביניהם אשר יכלול שירותי ספק-לקוח וברצון כל צד לשמור ולהגן על זכויות הקניין הרוחני שלו מכל סוג שהוא, לרבות מידע כהגדרתו בהסכם זה, טכנולוגיות שברשותו או שפיתח סודותיו המסחריים והמקצועיים;

**והואיל:** והצדדים הסדירו את יחסיהם במסגרת ההסכם הראשי על נספחיו, אשר הסכם סוגיות זה הינו נספח לו

**והואיל:** ובמהלך שיתוף הפעולה עשוי כל צד לחשוף מידע שלו ולהיחשף למידע של משנהו (להלן גם: "הצד המגלה" או "הצד המקבל", בהתאמה);

**לפיכך הותנה והוסכם בין הצדדים כדלקמן:**

1. "**מידע**" משמעו להלן - כל מידע, שגולה, יגולה, הועבר ו/או יועבר לצד המקבל מהצד המגלה ו/או מחברת בת של הצד המגלה ו/או מנציגו כהגדרתו להלן בנוגע למטרה, לרבות כל מידע פיננסי, תפעולי, טכני, כלכלי, מסחרי, הנדסי, תכנוני, שיווקי או אחר, בין בע"פ ובין בכתב או כל אמצעי אחר, וכל ידע אחר הקשור לצד המגלה ובכלל זה, מבלי לגרוע מהאמור לעיל, הרעיונות, הפיתוחים, האמצעים

והשיטות, בין שאלה מוגנים מכוח ועפ"י דיני הקניין הרוחני ובין אם לאו, שהועבר בעבר ו/או יועבר בעתיד ו/או יגיע בכל דרך אחרת לצד המקבל מהצד המגלה, וכן כל מידע אשר ייאסף ו/או יתגלה ו/או יועבר לידי הצד המקבל ואשר קשור לעסקים ו/או לעיסוקה של הצד המגלה ו/או מנהליו ו/או עובדיו, וכן כל מידע כאמור אשר שייך ו/או קשור למי מלקוחות הצד המגלה וספקיו.

1. האמור בסעיף 1 לעיל **לא** יחול על : **1)** מידע שהינו או שיהיה במהלך ההתקשרות בין הצדדים בגדר נחלת הכלל, שלא עקב גילויו על ידי הצד המקבל או שלא עקב הפרת התחייבות לשמירתו בסודיות ע"י צד שלישי **2)** ו/או מידע שלגביו הצד המקבל הוכיח במסמכים בכתב, כי היה ידוע לו עוד טרם גילויו וזאת ללא כל התחייבות מצידו לשמור על סודיותו, ו/או שיגיע לידי הצד המקבל מצד שלישי הרשאי לגלותו ו/או **3)** מידע שפותח על-ידי הצד המקבל באופן עצמאי שלא במסגרת הסכם זה, ושלא בקשר אליו ו/או תוך הפרתו, **4)** ו/או מידע שחובה לגלותו על-פי דין, לרבות צו שיפוטי של בימ"ש בישראל או באנגליה המחייב לגלותו. נטל ההוכחה לקיומן של הנסיבות כאמור בסעיף זה, מוטל על הצד המקבל.
2. הצד המקבל מצהיר במפורש כי ידוע לו והוא מסכים שכל מידע שנמסר ו/או שיימסר ו/או שיגולה ו/או שיועבר, ניתן לו ללא כל מצג, הבטחה ו/או התחייבות, מכל מין וסוג, כי המידע שלם, מלא, מדויק ו/או מספיק. בלי לגרוע מהאמור ולמען הסר ספק, הצד המקבל מאשר ומצהיר במפורש כי ברור וידוע לו כי, אין במסירה של מידע כלשהו לצד המקבל ו/או מי מטעמו, כדי להוות מצג, הבטחה ו/או התחייבות, מכל מין וסוג בקשר עם הצד המגלה ו/או פעילות הצד המגלה ו/או מצבו התפעולי, ו/או שווי פעילותו ו/או מצבו העסקי ו/או המשפטי של הצד המגלה ו/או של פעילותו ו/או כל דבר אחר הקשור בו.

מבלי לגרוע בדרך כלשהי מכלליות האמור לעיל ועל אף כל הוראה אחרת ו/או כל סעד לו עשוי הצד המקבל להיות זכאי על פי כל דין ו/או הסכם, מצהיר הצד המקבל, באופן מפורש כי אין ולא תהיה לו זכות, סעד, טענה, תביעה ו/או דרישה, מכל מין וסוג, כלפי הצד המגלה ו/או נושאי משרה בצד המגלה ו/או מי מטעמו, בקשר עם המידע, לרבות ומבלי למעט, בקשר עם גילוי ו/או אי גילוי של מידע ו/או בקשר עם היותו של מידע כלשהו לא נכון ו/או לא מלא ו/או לא שלם ו/או לא מדויק ו/או לא מספיק ו/או בקשר עם שימוש כלשהו במידע ו/או פעולה כלשהי שהצד המקבל יעשה במידע ו/או בקשר עם

נזק, הוצאה, עלות ו/או הפסד שייגרמו ו/או שעלולים להיגרם לצד המקבל, כתוצאה משימוש במידע ו/או כתוצאה ממעשה ו/או מחדל הנעשים בקשר עם המידע ו/או בהסתמך עליו.

1. הצד המקבל מאשר ומצהיר כי ידוע לו שהסכמת הצד המגלה למסור לו מידע כלשהו נעשית בהסתמך על הצהרותיו ועל התחייבויותיו של הצד המקבל כמפורט בהסכם זה ובתנאי שהצד המקבל יקיים, באופן מלא וקפדני, כל אחת מהתחייבויותיו והצהרותיו המפורטות בהסכם זה. הצד המקבל מאשר ומצהיר כי ברור לו שהצד המגלה לא היה מסכים למסור לו מידע כלשהו ולא היה מוסר אותו אלמלא היו ניתנות התחייבויות ו/או הצהרות אלה.
2. הצד המקבל מצהיר כי - מבלי לגרוע במאומה מהתחייבותו המלאה שלא לעשות כל שימוש במידע אלא אך ורק לטובת ובעבור הצד המגלה ולפי יתר הוראות הסכם זה, הוא מאשר כי כל שימוש שהוא יעשה ו/או לא יעשה במידע הינו באחריותו המלאה והבלהעובד ת.
3. הצד המקבל מצהיר כי ידוע לו כי המידע הוא רכוש של הצד המגלה ושלו בלבד. בלי לגרוע מיתר הוראות הסכם זה, מובהר כי אין בעצם מסירת המידע לצד המקבל כדי להוות, במישרין או בעקיפין, מתן רישיון ו/או מתן זכות כלשהי למקבל המידע, בקשר לסימן מסחר, זכות יוצרים, סוד מסחרי ו/או כל זכות קניין רוחני אחרת, מכל מין וסוג.
4. הצד המקבל מתחייב שהוא, או איש מטעמו לרבות עובדיו, לא יגלה ולא יעביר לאף אחד, בין בתמורה ובין אם ללא תמורה, בין במישרין ובין בעקיפין, את המידע ו/או חלק כלשהו ממנו, ולא יגרום לגילוי של המידע, בין במישרין ובין בעקיפין, לאף צד שלישי, אלא אם קיבל את הסכמת הצד המגלה.
5. הצד המקבל מתחייב לשמור כל מידע שיימסר ו/או יגולה לו בקפידה יתירה, בדרגה של שמירה וקפידה שאינה נופלת מהסטנדרטים של השמירה ושל הקפידה שהוא נוקט לגבי מידע סודי שלו ובכל מקרה לא פחות מהסטנדרטים המקובלים של שמירת סוד. הצד המקבל מצהיר שהוא מקיים הליכים לשמירת סוד אשר מגנים בדרך נאותה על סוד המידע הסודי שלו, לרבות בכל הקשור והנוגע לכל עובד שלו, חברות בנות וקשורות ו/או קבלן משנה שלו.
6. הצד המקבל מתחייב שהוא לא יעתיק בדרך כלשהי (בין בצילום, בכתב, באמצעים אלקטרוניים או בכל דרך אחרת) את המידע, מבלי לקבל קודם לכן אישור מפורש לכך בכתב מאת הצד המגלה.
7. מיד עם דרישתו הראשונה של הצד המגלה, מכל סיבה שהיא, יחזיר הצד המקבל באופן מיידי לצד המגלה, את כל המידע, לרבות המסמכים שהועברו אליו או אל הנציג כהגדרתו הסעיף 13 להלן וכן את כל המסמכים וכל חומר שנאסף ו/או הוכן על ידי הצד המקבל או הנציג במסגרת המטרה המפורטת לעיל, וכל אמצעי אחר מכל סוג שהוא המכיל או המגלם בתוכו מידע לרבות נגזרים ו/או סיכומים ו/או סקירות כלשהן ו/או ניירות עבודה, מבלי להשאיר כל עותק ו/או העתק ממנו ברשותו ו/או בחזקתו שלו או של הנציג. במידה ולא ניתן להחזיר את המידע או חלק ממנו - ישמיד הצד המקבל את אותו חלק המידע שלא ניתן להשבה.
8. הצד המקבל מאשר, כי ידוע לו שהפרת הסכם זה עלולה לגרום לצד המגלה נזק כבד אשר אינו ניתן לתיקון ע"י פיצוי כספי בלבד. לפיכך, יהיה הצד המגלה זכאי לפנות לבית המשפט לצורך קבלת צו מניעה כנגדו, על מנת לרפא או למנוע את ההפרה או ההפרה הצפויה כאמור, וזאת בנוסף לכל סעד אחר לו הצד המגלה יהיה זכאי עפ"י דין.
9. הסכם זה ייכנס לתוקפו ביום החתימה המצוין בשוליו. שמירת הסוד ואי השימוש במידע וכן התחייבות ו/או הצהרה כלשהי של הצד המקבל על פי הסכם זה, המפורטות בהסכם זה, תחולנה על הצד המקבל לתקופה של חמש שנים ממועד ההתקשרות בין הצדדים.
10. כל שינוי בהסכם זה לא יהיה תקף אלא אם כן אושר בכתב ומראש ונחתם על ידי הצד המגלה.
11. הצד המקבל מתחייב שהוא לא יחשוף מידע כלשהו ו/או כל חלק ממנו למי ממנהליו, עובדיו ו/או יועציו או מי מטעמו (להלן - "הנציג"), אלא במידה והדבר נחוץ לצורך הגשמת המטרה המפורטת לעיל, על בסיס של Need to Know ולא יתחרה במשנהו על בסיס המידע.
12. מובהר, כי ההגבלות עפ"י הסכם זה הן הגבלות עצמאיות, ואם מסיבה כלשהי תיפסל הגבלה כלשהי או היקף תחולתה, לא יהא בכך כדי לפגוע או לשלול את ההגבלות האחרות או את ההיקף שלא נשלל.
13. הדין החל על הסכם זה הוא הדין הישראלי ולבתי המשפט במחוז המרכז תהא סמכות בלעדית בנוגע לכל סכסוך ו/או מחלוקת שתתגלע בקשר להסכם זה.
14. אין באמור בהסכם זה כדי להוות התחייבות כלשהי מצד מי מהצדדים להתקשר בהסכם עתידי כלשהו עם הצד השני, בקשר עם גילוי המידע ו/או המטרה.

**ולראיה באו הצדדים על החתום:**

**\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_**

**אקסלוט בע"מ YDM בע"מ**